**Štatút**

**Galerijnej rady Múzea Vojtecha Löfflera**

článok I

**Múzeum Vojtecha Löfflera**

1.1 Múzeum Vojtecha Löfflera (ďalej aj „MVL“) je profesionálnou zbierkotvornou fondovou inštúciou v zriaďovateľskej pôsobnosti Mestskej časti Košice - Staré Mesto. V sieti profesionálnych kultúrnych inštitúcii Slovenska jevedené ako galéria. Múzeum prezentuje tvorbu súčasnej umeleckej generácie a stálu expozíciu výberu prác Vojtecha Löfflera a jeho umeleckej zbierky diel košických výtvarníkov. Múzeum sídli na Alžbetinej ulici č. 20, v Košiciach.

1.2 MVL si pri svojej činnosti kladie za cieľ priblížiť, sprístupňovať a popularizovať súčasné vizuálne umenie ako aj diela a výber z umeleckej zbierky sochára Vojtecha Löfflera.

1.3 Na naplnenie tohto cieľa zriaďuje štatutár MVL poradný orgán s názvom „Galerijná rada Múzea Vojtecha Löfflera“ (ďalej aj „Galerijná rada“).

článok II

**Galerijná rada Múzea Vojtecha Löfflera**

2.1 Galerijná rada Múzea Vojtecha Löfflera je:

a) kolektívnym poradným orgánom štatutára MVL najmä v oblasti tvorby výstavného plánu MVL

b) platformou na výmenu odborných názorov v oblasti umeleckého smerovania MVL

2.2 Galerijná rada je informovaná o pripravovaných, ako aj realizovaných výstavách a podujatiach a tzv. ostatných činnostiach MVL.

2.3 Galerijná rada môže prerokovať aj ostatné činnosti MVL napr. v oblasti galerijného vzdelávania, doplnkových programov, marketingovej komunikácie, atď. Rada MVL je oprávnená prednášať návrhy na zlepšenie činnosti MVL.

článok III

**Zloženie Galerijnej rady**

3.1 Galerijná rada MVL pozostáva zo siedmich (7) členov, ktorých menuje a odvoláva štatutár MVL predovšetkým z radov odbornej verejnosti a autorít v oblasti súčasného vizuálneho umenia.

3.2 Členom Galerijnej rady je štatutár MVL, a šiesti ním menovaní členovia.

3.3 Členstvo v Galerijnej rade je ročné a zaniká uplynutím času, odvolaním, vzdaním sa, alebo úmrtím člena.

3.4 Výkon funkcie člena Galerijnej rady je nezastupiteľný, čestný a bezodplatný.

3.5 Medzi povinnosti člena Galerijnej rady patrí predovšetkým:

a) aktívne sa zúčastňovať zasadnutí Galerijnej rady,

b) svojou činnosťou aktívne podporovať ciele MVL.

článok IV

**Odporúčania Galerijnej rady**

4.1 Galerijná rada prijíma odporúčania formou uznesení na pravidelných zasadnutiach,

ktoré zvoláva a vedie štatutár MVL.

4.1 Zasadnutia sa konajú podľa potreby, minimálne raz do roka.

4.2 Galerijná rada prijíma odporúčania nadpolovičnou väčšinou hlasov.

4.3 Odporúčania prijaté Galerijnou radou majú odporúčací charakter.

4.4 Odporúčania je možné prijať aj formou hlasovania per rollam.

článok V

**Záverečné ustanovenia**

5.1 Tento štatút nadobúda účinnosť dňa 01.09.2024.

5.2 Následné zmeny a doplnenia štatútu je možné vykonať na základe rozhodnutia štatutára.

Košice, 07. 10.2024 Mgr. Ivan BALÁŽ, PhD. v.r.